|  |  |
| --- | --- |
|  | **EELNÕU** |
|  | 14.08.2024 nr 1-4/24/182 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavalitsusele riigihanke korraldamiseks ja lepingu sõlmimiseks nõusoleku andmine (tugiisikuteenus peredele)** |
|  |
| Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:   1. Anda vallavalitsusele nõusolek korraldada riigihange Tapa valla haldusterritooriumil asuvatele peredele tugiisiku teenuse ostmiseks. Hanke tulemusel sõlmitakse eduka pakkujaga leping perioodiks 2024-2027. 2. Otsus jõustub teatavakstegemisest. | |
|  | |

Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanus otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras.

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri**  Vastavalt sotsiaalseadustiku üldosa seaduse § 14 lõige 1, § 15 lõige 2, lastekaitseseaduse § 6 ja § 7 lõige 2 ja sotsiaalhoolekande seaduse § 23 on kohaliku omavalitsuse ülesandeks toetada raskustesse sattunud vanemale abi leidmist ja selle eest tasumist, tagamaks kasvatatavale lastele stabiilse elukeskkonna. | | |
| Hangitava teenuse eesmärgiks on toetada perede iseseisvat toimetulekut keerulistes olukordades igapäevases elukeskkonnas, vähendada vanemate oskamatust täita oma kohustusi ja ühtlasi suurendada vastutuse võtmist laste kasvatamisel. Peredele tugiisikuteenuse osutamisel toimub koostöö lapsevanemate/last kasvatavate isikutega nõustades, motiveerides ja juhendades neid oma kohustusi täitma ja vastutust võtma igapäevases toimetulekus, õpetama ja abistama suhtlemisel nii pereliiketega kui ka väljaspool kodu.  Teenust osutatakse üldjuhul teenuse saaja igapäevases elukeskkonnas, vajadusel koos teenuse saajaga ka erinevates ametiasutustes väljaspool tema tavapärast elukeskkonda. | | |
| Teenust osutatakse keskmiselt 240 tundi ühes kuus, vähemalt viieteistkümnele (15) toimetulekuriskiga lapsi kasvatavale perele, kellele teenuse osutamise eest tasub Tapa vald.  29. september 2023 sõlmiti hanke tulemusel töövõtuleping teenuse osutamiseks kehtivusega kuni 30.09.2024. Lepingu senise perioodi, ehk 10 kuu jooksul on teenusele kulunud 21 035 eurot.  Võimaldamaks peredele teenusepakkujaga usaldusväärse ja jätkusuutliku suhte tekkimist korraldatakse järgmine hange pikemaks perioodiks- oktoober 2024 kuni detsember 2027, kokku 39ks kuuks. Hankelepingu eeldatav maksumus on 135 000 eurot.  Õigusakti rakendamisega kaasnevad kulud kaetakse valla eelarvest ja planeeritakse eelolevate perioodide eelarvetesse vastavalt riigihanke tulemusel pakutud maksumustele. | | |
| Eelnõu ja seletuskirja koostaja | hankespetsialist, Kadri Kirsipuu |
| Eelnõu esitaja ja ettekandja | hankespetsialist, Kadri Kirsipuu |